<classify> Kwa mujibu wa Katibu wa Cecafa, Nicholas Musonye wenyeji Sudan wamesema hawataweza kuandaa michuano hiyo kwa sasa. Waratibu wametupa taarifa kwamba mashindano yameahirishwa, sasa tunasubiri kupata ufafanuzi zaidi ili tujue la kufanya ila na sisi tumeshazitaarifu timu shiriki kusubiri tarehe nyingine ya kufanyika kwa mashindano hayo, alisema.Michuano hiyo ingeweza kuwa faraja kwa Simba ambayo haijashiriki michuano ya kimataifa kwa muda mrefu, lakini sasa itabidi isubiri hatima ya Cecafa. Akizungumzia hiyo, Kaimu Mkurugenzi wa mashindano wa TFF, Jemedari Said alisema hawajapata taarifa rasmi ya kuahirishwa kwa michuano hiyo na kwamba atakapopata atatoa taarifa.Mpaka sasa hakuna lolote nililolisikia kutoka Cecafa, nikipata taarifa yoyote nitawajulisha, alisema. Zawadi kwa bingwa wa mwaka huu ilitengwa dola za Marekani 30,000 Sh milioni 63, mshindi wa pili dola 20,000 Sh milioni 42, huku mshindi wa tatu akipata dola 10,000 Sh milioni 21.Victoria University ya Uganda ndio bingwa mtetezi wa kombe hilo baada ya kuifunga AFC Leopard ya Kenya kwa mabao 2-1 katika mchezo wa fainali uliofanyika mwaka 2014. Mwaka 2014, Mbeya City ilishiriki michuano baada ya kushika nafasi ya tatu kwenye msimu wa ligi wa mwaka 201314.Simba ambayo haijashiriki michuano ya kimataifa kwa karibu mwaka wa nne sasa, ipo nafasi ya tatu kwenye msimamo wa Ligi Kuu ikiwa na pointi 58 nyuma ya Azam yenye pointi 59 na Yanga pointi 68.Mwishoni mwa wiki hii Simba inatarajia kucheza na Mwadui kwenye Uwanja wa Taifa, Dar es Salaam na jana kikosi cha timu hiyo kilienda Zanzibar kwa kambi ya siku nne na kwamba jana jioni kilitarajia kuanza mazoezi.Alisema kikosi hicho kimeondoka na wachezaji wake wote akiwemo Abdi Banda, ambaye alisimamishwa kwa utovu wa nidhamu na kwamba watarudi Jumamosi kwa ajili ya mechi hiyo ya siku inayofuata.  <topic>: michezo 